                                        kendelse
afsagt den 5. oktober 2011
h-20-06
                                    klaus riskær pedersen
                                    (advokat arvid andersen)
                                    mod
                                    1. esplanaden holding a/s
                                    2. advent international ltd
                                    3. lehman brothers comm. fund
                                    4. john helmsøe-zinck
                                    5. john bernstein
                                    6. murat erkurt
                                    7. john mcevoy
                                    8. massimo giovanni preltz
                                    9. gunnar ryding
                                    (advokat morten ulrich)
                                    10. advokat kurt skovlund
                                    (advokat frank bøggild)
                                    11. statsautoriseret revisor klaus honoré
                                    (advokat oluf engell)
indledning
denne kendelse vedrører spørgsmålet, om sagen skal afvises på baggrund af en aftale
indgået mellem klaus riskær pedersen og dennes konkursbo, og i benægtende fald om
klaus riskær pedersen skal stille sikkerhed for sagens omkostninger.
                                                   - 2 -
påstande
klaus riskær pedersen har over for de sagsøgtes begæring om afvisning nedlagt påstand
om, at sagen fremmes til realitetsbehandling.
klaus riskær pedersen har endvidere nedlagt påstand om, at de sagsøgtes begæring om, at
han skal pålægges at stille sikkerhed for sagsomkostningerne, ikke tages til følge.
sagsøgte 1-9 har nedlagt påstand om afvisning af sagen.
sagsøgte 1-9 har, såfremt sagen ikke afvises, opretholdt den tidligere nedlagte påstand om
frifindelse, idet sagsøgte 1-9 da tillige anmoder retten om træffe bestemmelse om, at klaus
riskær pedersen skal stille sikkerhed for sagens omkostninger, principalt med et beløb på 5
mio. kr., subsidiært på et mindre beløb efter rettens skøn.
sagsøgte 10 har tilsluttet sig sagsøgte 1-9’s påstand om afvisning samt nedlagt påstand om,
at klaus riskær pedersen skal stille sikkerhed for sagsomkostningerne.
sagens oplysninger
klaus riskær pedersens bo blev efter denne sags anlæg taget under konkursbehandling, og
sagen videreføres af klaus riskær pedersen i henhold til konkurslovens § 138.
klaus riskær pedersen har i denne forbindelse indgået følgende udaterede aftale med
konkursboet:
       ”klaus riskær pedersen er den 22. marts 2010 taget under konkursbehandling med advokat j.
       korsø jensen som kurator.
       før konkursdekretets afsigelse havde klaus riskær pedersen den 17. juni 2005 ved østre
       landsret anlagt sag mod esplanaden holding a/s samt 10 andre sagsøgte med påstand om
       betaling af kr. 19.832.800,00 med tillæg af sædvanlig procesrente. sagen vedrører warrants
                                                     - 3 -
      udstedt i cyber city holding a/s til klaus riskær pedersen, som af likvidator blev erklæret
      værdiløse i forbindelse med en likvidation af cyber city holding a/s og overdragelse af
      aktierne i cyber city.
      mellem konkursboet og klaus riskær pedersen er der indgående følgende aftale om at
      videreføre retssagen, idet konkursboet ikke efter konkurslovens § 136 ønsker at udnytte sin ret
      til at indtræde i sagen.
      kurator har d. 13. september 2010 udsendt cirkulæreskrivelse til kreditorerne i konkursboet i
      medfør af konkurslovens § 137 med opfordring til eventuelt at indtræde i den anlagte retssag.
      ingen kreditorer har begæret frist fastsat i medfør af konkurslovens § 137.
      der er herefter aftalt følgende mellem konkursboet og klaus riskær pedersen.
      i.       klaus riskær pedersen viderefører retssagen personligt på konkursboets vegne i
               overensstemmelse med konkurslovens § 138.
      ii.      klaus riskær pedersen afholder samtlige omkostninger til egen advokat samt til
               eventuelle idømte sagsomkostninger til modparter.
      iii.       indgåelse af forlig eller anke af sagen skal godkendes af konkursboet.
      iv.      i det omfang konkursboet opnår medhold, indbetales ethvert domsbeløb til konkursboet.
               af dette domsbeløb er det herefter aftalt, at der forlods dækkes de af klaus riskær
               pedersen efter konkursdekretets afsigelse afholdte omkostninger til egen advokat samt
               eventuelt idømte sagsomkostninger til modparter, og omkostninger til syn- og skøn samt
               øvrige omkostninger ved sagens førelse.
      v.       af et eventuelt overskydende domsbeløb, efter afholdelse af de i pkt. iv. anførte
               omkostninger, er det aftalt, at 33 % tilfalder konkursboet og 67 % tilfalder klaus riskær
               pedersen eller ordre.”
parternes synspunkter
                                                - 4 -
klaus riskær pedersen har anført, at han har påtaget sig opgaven vedrørende videreførelse
af sagen, da ingen kreditor har ønsket at gøre det, jf. konkurslovens § 138.
        klaus riskær pedersen hæfter personligt for de sagsomkostninger, der er forbundet
med sagens førelse, og der foreligger ikke — allerede fordi hans ret til at videreføre sagen
følger af konkurslovens § 138 — en omgåelsesrisiko eller hensigt herom, hvorfor de særlige
omstændigheder, som forelå i den af de sagsøgte påberåbte dom u 2000.1575 h ikke
foreligger i nærværende sag.
        den aftale, der er indgået mellem klaus riskær pedersen og hans konkursbo tilsigter
ikke at fritage konkursboet for sagsomkostninger, som boet ville kunne blive pålagt efter
retsplejelovens bestemmelser. aftalen er således hverken i strid med konkurslovens eller
retsplejelovens bestemmelser.
        i relation til de sagsøgtes begæring om, at klaus riskær pedersen skal pålægges at
stille sikkerhed for sagens omkostninger, bemærkes, at hverken konkursloven eller
retsplejeloven indeholder hjemmel til at pålægge klaus riskær pedersen dette.
        de ganske særlige omstændigheder, som forelå i den af de sagsøgte påberåbte
afgørelse i u 1985.696 ø foreligger heller ikke i nærværende sag, idet der ikke er tale om, at
én enkelt kreditor i konkursboet har fået overdraget en fordring fra konkursboet for en
symbolsk betaling, hvorfor der heller ikke er tale om, at en enkelt kreditor kan tilegne sig
udbyttet af et sagsanlæg uden at løbe risiko for at pådrage sig sagsomkostninger over for
modparten, hvis sagen tabtes. sagsøgers videreførelse af en allerede anlagt retssag kan
derfor ikke anses som retsstridig i forhold til de sagsøgte.
sagsøgte 1-9 har vedrørende påstanden om afvisning anført, at det fremgår af aftalen mellem
konkursboet og klaus riskær pedersen, at klaus riskær pedersen viderefører sagen
personligt på konkursboets vegne i overensstemmelse med konkurslovens § 138, og at klaus
riskær pedersen afholder samtlige omkostninger til egen advokat samt til eventuelle idømte
sagsomkostninger til modparter.
                 det fremgår også, at konkursboet har indgået aftale med klaus riskær
pedersen om, at denne kan oppebære 67 % af provenuet, såfremt han vinder sagen.
                 konkursboet betaler reelt set ved denne aftale en insolvent part for at føre
retssag på boets vegne.
                                              - 5 -
       en sådan ordning er i strid med konkurslovens regler om konkursboers hæftelse for
sagsomkostninger.
       der er med aftalen søgt etableret en konstruktion, som tilsigter at fritage konkursboet
for sagsomkostninger, som det ellers ville kunne blive pålagt efter retsplejelovens og
konkurslovens bestemmelser.
       hovedformålet ved aftalen er således en omgåelse af retsplejelovens regler og
konkurslovens regler om sagsomkostninger, hvorfor sagen bør afvises, jf. u 2000.1575 h.
       subsidiært må klaus riskær pedersen tilpligtes at stille sikkerhed for
sagsomkostningerne. der henvises til det i processkrift e fra sagsøgte 11, statsautoriseret
revisor klaus honoré, af 13. april 2011 anførte.
       en sådan sikkerhedsstillelse bør fastsættes til et passende beløb under hensyn til
sagens omstændigheder, sagsgenstanden og de tidsmæssige perspektiver for sagens
gennemførelse.
       sagsøgte 1-9 forbeholder sig at påberåbe sig retsplejelovens § 319 over for klaus riskær
pedersens advokat.
sagsøgte 11 har vedrørende spørgsmålet om afvisning henvist til sagsøgte 1-9’s
bemærkninger i processkrift af 4. juli 2011 ovenfor.
               sagsøgte 11 har vedrørende spørgsmålet om sagsomkostninger henvist til sit
processkrift e af 13. april 2011.
       konkurslovens ordning er den, at hvis konkursboet meddeler sø- og handelsretten, at
det ikke ønsker at videreføre sagen, så afvises sagen, og der tilkendes de sagsøgte
sagsomkostninger, som anmeldes i konkursboet. hvis konkursboet viderefører sagen, og de
sagsøgte får medhold, er de sagsøgtes krav på sagsomkostninger massekrav i konkursboet.
       imidlertid kan skyldneren – forudsat at ingen kreditorer er interesserede – videreføre
sagen for egen regning, men således at et eventuelt domsbeløb går til konkursboet. i sådanne
– meget sjældne – situationer kan der ikke stilles krav om, at skyldneren over for de sagsøgte
stiller sikkerhed for sagsomkostninger. for de sagsøgte er der imidlertid afgørende forskel
på, om det er konkursboet, der viderefører sagen, eller om det er skyldneren, der viderefører
sagen til fordel for konkursboet.
                                               - 6 -
       skyldnerens videreførelse af sagen kræver ikke konkursboets tilladelse. når
konkursboet har meddelt retten, at det ikke ønsker at videreføre sagen, så er det uden for
konkursboets rådighed at træffe beslutning om sagsførelsen.
       formelt har konkursboet aldrig meddelt sø- og handelsretten, at konkursboet ikke vil
indtræde i søgsmålet. tværtimod meddelte konkursboet den 29. juni 2010, at boet ”som
udgangspunkt” ikke ønsker at videreføre sagen.
       når konkursloven ikke kræver sikkerhedsstillelse for sagsomkostninger af den
skyldner, der – uanset at han intet får ud af søgsmålet bortset fra omkostningerne ved at føre
sagen – selv ønsker at videreføre sagen til fordel for konkursboet, så skyldes det antageligvis,
at situationen forekommer usandsynlig sjældent. en skyldner, der ikke selv har udsigt til at
opnå noget ved at videreføre sagen, vil kun i helt særlige situationer se noget formål i at
videreføre sagen.
       i den foreliggende situation er sagen imidlertid en helt anden, fordi klaus riskær
pedersen kun viderefører sagen, fordi han har indgået aftale med konkursboet om, at han i
sidste ende har mulighed for en gevinst. den indgåede aftale er ikke i overensstemmelse
med konkursloven, og det har kun været muligt at indgå aftalen, fordi konkursboet ikke
formelt har opgivet søgsmålet over for sø- og handelsretten.
       konkursboet lader i realiteten klaus riskær pedersen videreføre sagen mod ”betaling”,
samtidig med at konkursboet ønsker at bevare eventuelle fordele ved søgsmålet, uden at
ville bære omkostningerne ved det. sådanne dispositioner må anses for at være retsstridige i
forhold til de sagsøgte.
               efter sagsøgte 11’s opfattelse tyder noget på, at det reelt er konkursboet, der
viderefører søgsmålet, og at klaus riskær pedersens aftale med konkursboet har til formål at
”omgå” konkurslovens regler om konkursboets hæftelse for sagsomkostninger, jf. herved u
2000.1575 h.
       hvis sø- og handelsretten lægger til grund, at sagen videreføres af klaus riskær
pedersen og ikke af konkursboet, må sagens videreførelse betinges af, at klaus riskær
pedersen stiller sikkerhed for sagsomkostningerne, fordi han og boet sammen har lavet en
konstruktion, hvorved klaus riskær pedersen kan tilegne sig udbyttet ved søgsmålet (eller
en ikke uvæsentlig del heraf) uden at kunne dække sagsomkostningerne, jf. herved
princippet i afgørelsen u 1985.696 ø om sikkerhedsstillelse.
                                               - 7 -
                sagsøgte 1-9 har endelig henvist til det, der i øvrigt er anført af de medsagsøgte
i sagen.
sø- og handelsrettens afgørelse
det fremgår af aftalen mellem klaus riskær pedersen og konkursboet, at klaus riskær
pedersen viderefører retssagen ”personligt på konkursboets vegne i overensstemmelse med
konkurslovens § 138”, og at ”indgåelse af forlig eller anke af sagen skal godkendes af
konkursboet”. herudover fremgår det, at 67 % af et eventuelt overskydende domsbeløb
tilfalder klaus riskær pedersen eller ordre efter fradrag af en række nærmere opregnede
omkostninger ved sagens førelse, og 33 % tilfalder konkursboet.
       udgangspunktet er, at en skyldner kan videreføre et krav, som et konkursbo eller dets
kreditorer ikke ønsker at forfølge, således at det indvundne beløb med fradrag af
omkostninger indbetales til boet. det forhold, at kun en mindre del af et indvundet beløb
skal indbetales til boet, ændrer ikke på, at en skyldner kan være sagsøger på de betingelser,
hvis hele provenuet havde tilkommet boet. hvorvidt aftalen varetager samtlige kreditorers
interesser, er et spørgsmål, der må rejses over for skifteretten i medfør af konkurslovens §
127. der ses således ikke at foreligge omstændigheder, der har karakter af omgåelse af
reglerne om hæftelse for sagsomkostninger. de sagsøgtes påstand om afvisning tages derfor
ikke til følge.
       der ses ikke at være hjemmel i retsplejeloven eller i konkursloven til at kræve
sikkerhedsstillelse for sagsomkostninger af en skyldner, der viderefører en retssag efter
konkurslovens § 138, ligesom der heller ikke kan stilles krav om sikkerhedsstillelse over for
et konkursbo eller en kreditor, der ønsker at videreføre en sag. herefter, og idet det i øvrigt
af de sagsøgte anførte ikke kan føre til et andet resultat, tages de sagsøgtes påstand om
sikkerhedsstillelse for sagsomkostninger ikke til følge.
                                         thi bestemmes:
de sagsøgtes påstand om afvisning af sagen tages ikke til følge.
                                          - 8 -
de sagsøgte begæring om, at klaus riskær pedersens skal stille sikkerhed for
sagsomkostningerne tages ikke til følge.
